section_heading: Industrija
paragraph_text: Do polovice 20. stoljeća, u Brazilu je bila zastupljena samo laka industrija: tekstilna, prehrambena, industrija duhana, kože i obuće, drvna, farmaceutska itd. Posebno povoljni uvjeti postojali su za razvoj drvne industrije, jer je Brazil po površini šuma na 2. mjestu u svijetu te na svakog stanovnika otpada oko 8 ha šume, ali se ona neracionalno iskorištavala, što je dovelo do pojave velikog ekološkog problema: "svjetska pluća "- šume Amazone bit će uništene, ako se brazilskoj sirotinji ili bogatim rentijerima ne ponude druge mogućnosti za zaradu i opstanak.